BEC โชว์งบ Q2 พลิกกำไร 185 ลบ. รับรายได้ขายเวลาโฆษณาพุ่ง – ค่าใช้จ่ายลด
BEC ไตรมาส 2/64 พลิกกำไร 185 ลบ. จากปีก่อนขาดทุน 267 ลบ. งวด 6 เดือนพลิกกำไร 323 ลบ. จากปีก่อนขาดทุน 541 ลบ. รับรายได้ขายเวลาโฆษณาพุ่ง - ค่าใช้จ่ายลด
13 ส.ค. 2564

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยบริษัทมีรายได้จากการขายเวลาโฆษณาของกลุ่ม BEC ในไตรมาสที่ 2/2564 อยู่ที่ 1,222.3 ล้านบาท เพิ่มขึ้น 37.8% จากไตรมาสที่ 2/2563 และเพิ่มขึ้น 4.1% จากไตรมาสที่ 1/2564 โดยการเพิ่มขึ้นมาจากการขายนาทีโฆษณาที่เพิ่มขึ้น และมีการเติบโตจากจำนวนลูกค้าที่มากขึ้นจากการกระตุ้นยอดขายในสถานการณ์แข่งขันที่สูงในช่วงสถานการณ์โรคระบาด Covid-19 ที่มีจำนวนผู้ติดเชื้อรายวันที่เพิ่มขึ้นอย่างต่อเนื่องในช่วงไตรมาสที่ 2/2564
รวมถึงการปรับปรุงคอนเทนต์ของบริษัท ทั้งรายการข่าวและละครทำให้สามารถเพิ่มนาทีขายได้ดีขึ้น ถึงแม้จะมีผลกระทบจากการถอดงบของบริษัท บีอีซี-เทโร เอ็นเตอร์เทน เม้นท์ จำกัด (มหาชน) (“Tero”) จากงบการเงินรวม ซึ่งจะทำให้ทั้งรายได้และค่าใช้จ่ายลดลงตามโครงสร้างใหม่ในปี 2564
รายได้รวมของกลุ่ม BEC สำหรับไตรมาสที่ 2/2564 อยู่ที่ 1,504.7 ล้านบาท เพิ่มขึ้น 27.1% จากไตรมาสที่ 2/2563 และเพิ่มขึ้น 15.0% จากไตรมาสที่ 1/2564 ทั้งนี้รายได้จากการขายเวลาโฆษณาของกลุ่ม BEC ยังคงเป็นรายได้หลักอยู่ที่ 81.2% ของรายได้รวม โดยยังคงมาจากการขายเวลาโฆษณาของ “ช่อง33” เป็นหลัก
ด้านค่าใช้จ่ายในการขายและบริหารรวมของกลุ่ม BEC ในไตรมาสที่ 2/2564 อยู่ที่ 207.2 ล้านบาท ลดลง 43.8% จากไตรมาสที่ 2/2563 จากการลดค่าใช้จ่าย การลดขนาดองค์กรและจากการถอดงบของ Tero แต่เพิ่มขึ้น 41.5% จากไตร มาสที่ 1/2564 จากค่าใช้จ่ายในการขายและบริหารที่เพิ่มขึ้น จากการขายที่ เพิ่มขึ้นในไตรมาสที่ 2/2564